钦定古今图书集成/明伦汇编/官常典/第495卷 > 韦皋
## 钦定古今图书集成/明伦汇编/官常典/第495卷 > 韦皋

按《唐书》本传，“皋字城武，京兆万年人。六代祖范，有勋
力周、隋间。皋始仕为建陵挽郎，诸帅府更辟，擢监察
御史。张镒节度凤翔，署营田判官，以殿中侍御史知
陇州行营留事。德宗狩奉天，李楚琳杀镒，劫众叛归
朱泚，陇州刺史郝通奔降楚琳。始，泚以范阳军镇凤
翔，既归节，而留兵五百戍陇上，以部将牛云光督之。”
至是，云光谋请皋为帅，将劫以臣泚。别将翟晔伺知
以白皋。云光惧不克，率众出奔。至汧阳，遇泚奴使皋
所，谓云光曰：“太尉已为天子，使我以御史中丞授皋，
若听，固吾人也；不受，可遂诛之。请以兵俱”许之。皋迎
劳，先纳奴伪受泚诏，即让云光曰：“既去而复何也？”对
曰：“向未知公之命，故去；今还，愿与公同生死。”皋曰：“大
使固善，苟无它图，请释甲以安众，而后可入也。”云光
以皋诸生，无能为，乃命士委仗铠，皋受而纳其卒。明
日，置酒大会，奴、云光与其下至，皋伏甲左右庑，酒行，
尽杀之，以其首徇泚。复使它奴拜皋凤翔节度使，皋
亦斩之，及从骑三人，纵一人使报泚。帝闻，乃授皋陇
州刺史，置奉义军，拜节度使，宠其功。皋遣兄平及弇
继至奉天，士气益壮，乃筑坛血牲，与士盟曰：“协力一心，以诛元恶，有渝此盟，神其殛之。”又驰使吐蕃与连
和，陇坻遂安。帝自梁、洋还，召为左金吾卫将军，迁大
将军。贞元初，代张延赏为剑南西川节度使。初，云南
蛮羁附吐蕃，其盗塞必以蛮为乡道。皋计得云南则
斩卤右支。乃间使招徕之，稍稍通西南夷。明年，蛮大
首领苴那时以王爵让其兄子乌星。始，乌星幼，那时
摄领其部，故请归爵。皋上言：“礼让行于殊俗，则怫戾
者化，愿皆封以示褒进。”诏可。又明年，云南款边求内
属，约东蛮鬼主骠傍、苴梦冲等绝吐蕃盟。五年，东蛮
断泸水桥攻吐蕃，请皋济师。皋遣精卒二千，与蛮共
破吐蕃于台登，杀青海太酋乞臧遮遮腊城酋悉多
杨朱及论东柴等。卤坠死崖谷不可计，多获牛马铠
装。遮遮，尚结赞之子。卤，贵将悍雄者也。既败，酋长百
馀行哭随之，悍将已亡则屯栅以次降定。进检校吏
部尚书。初，东蛮地二千里，胜兵常数万，南倚阁罗凤，
西结吐蕃，徂势彊弱为患，皋能绥服之，故战有功。诏
以那时为顺政王、梦冲怀化王、骠傍和义王，刻“两林”、
“勿邓”等印以赐之。而梦冲复与吐蕃盟，皋遣别将苏
峞召之，诘其叛，斩于琵琶川，立次鬼主样弃等，蛮部
震服。乃建安夷军于资州，维制诸蛮；城龙谿于西山，
保纳降羌。九年，天子城盐州，策《卤且》来挠袭，诏皋出
师牵维之。乃命大将董勔、张芬分出西山、灵关，破峨
和，通鹤定、廉城，逾的博岭，遂围维州，搏栖鸡，攻下年
溪等三城，取剑山屯，焚之。南道元帅论莽热来援，与
战，破其军，进收白岸，乃城盐州。诏皋休士，以功为检
校尚书右仆射、扶风县伯。于是，西山《羌女》、诃陵、南水、
白狗、逋租、弱水、《清远》、咄霸八国酋长皆因皋请入朝，
乃遣幕府崔佐时由石门趣云南，而南诏复通石门
者，《隋史》万岁南征道也。天宝中，鲜于仲通下兵南溪，
道遂闭。至是，蛮径北谷，近吐蕃，故皋治复之。由黎州
出卭部，直云南，置清溪关，号曰“南道。”乃诏皋统押近
界诸蛮、西山八国云南安抚使。俄进同中书门下平
章事。十三年，复隽州。吐蕃怨完垒造舟，谋扰边，皋辄
破却之。自是曩贡、腊城等九节度婴，婴笼官马定德
与大将举落皆降，昆明管些蛮又内附，赞普怒，遂北
掠灵、朔，破麟州以取偿焉。帝诏皋深入以挠卤。皋遣
大将陈泊等出三奇，崔尧臣趋石门、无衣山，仇冕、董
振走维州，邢玭出黄崖，略栖鸡、老翁城，高倜、王英俊
由峨和、清溪道薄故松州，元膺出湿山、成溪，臧守至
道黎嶲，韦良金趋平夷，路惟明自灵关、夏阳攻逋租
偏松城，王有道涉大度河，陈孝阳率蛮苴那时等道
西泸，攻昆明诺济师无虑五万，以八月悉出塞。十月，
大破吐蕃，拔其保镇，捕候追奔，转战千里，遂围维州。
吐蕃释灵朔兵使论莽热以内大相兼东境五节度
大使，率杂卤十万来救，师伏以待。卤乘胜深入，师噪
而奋，卤大溃，生禽莽热献诸朝。帝悦，进检校司徒，兼
中书令、南康郡王。帝制《纪功碑》褒赐之。顺宗立，诏检
校太尉。会王叔文等干政，皋遣刘辟来京师，谒叔文
曰：“公使私于君，请尽领剑南，则惟君之报；不然，惟君
之怨。”叔文怒，欲斩辟，辟遁去。皋知叔文多衅，又自以
大臣可与国大议，即上表请皇太子监国，又上笺太
子，𣊻叔文、伾之奸，且劝进。会大臣继请，太子遂受禅，
因投殛奸党。是岁，皋、𣊻卒，年六十一，赠太师，谥曰忠
武。皋治蜀二十一年，数出师，凡破吐蕃四十八万，禽
杀节度都督城主笼官千五百，斩首五万馀级，获牛
羊二十五万，收器械六百三十万，其功烈为西南剧。
善拊士，至虽昏嫁皆厚资之，婿给锦衣，女给银涂衣，
赐各万钱，死丧者称是。其僚掾官虽显，不使还朝，即
署属州刺史。自以侈横，务盖藏之，故刘辟阶其厉，卒
以叛。朝廷欲追绳其咎，而不与皋者诋。所进兵皆镂
《定秦》字，有陆畅者上言：“臣向在蜀，知定秦者，匠名也。”
由是议息。畅字达夫，皋雅所厚礼。始天宝时，李白为
《蜀道难篇》以斥严武，畅更为《蜀道易》以美皋焉。始，皋
务私其民，列州互除租，凡三岁一复。皋没，蜀人德之，
见其遗象必拜，凡刻石著皋名者，皆镵其文尊讳之。